[pic] | KOMISIJA EVROPSKIH SKUPNOSTI |

Bruselj, 10.7.2007

COM(2007) 389 konč.

2005/0032 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES v zvezi s

skupnim stališčem Sveta o sprejetju Uredbe Evropskega parlamenta in Sveta o vzpostavitvi skupnega okvira za poslovne registre v statistične namene in o razveljavitvi Uredbe Sveta (EGS) št. 2186/93

2005/0032 (COD)

SPOROČILO KOMISIJEEVROPSKEMU PARLAMENTUv skladu z drugim pododstavkom člena 251(2) Pogodbe ESv zvezi s

skupnim stališčem Sveta o sprejetju Uredbe Evropskega parlamenta in Sveta o vzpostavitvi skupnega okvira za poslovne registre v statistične namene in o razveljavitvi Uredbe Sveta (EGS) št. 2186/93 (Besedilo velja za EGP)

1. Ozadje

Predlog predložen Evropskemu parlamentu in Svetu (COM(2005)112 –– 2005/0032(COD)) | 5. aprila 2005 |

Mnenje Evropskega parlamenta (prva obravnava): (PE A6-0194/2006 | 1. junija 2006 |

Sprejetje skupnega stališča na Svetu: | 21 maja 2007 |

2. Namen predloga Komisije

Namen predloga je posodobitev obstoječe Uredbe o poslovnih registrih (Uredba Sveta (EGS) št. 2186/93), da se upoštevajo nove zahteve. Postopoma so se pojavile zlasti tri vrste dodatnih zahtev:

- zaradi globalizacije gospodarstva je nastala potreba po zbiranju informacij o skupinah podjetij;

- zaradi združevanja dejavnosti različnih sektorjev je treba zajeti celotno gospodarstvo;

- enotni trg zahteva izboljšano statistično primerljivost, ki je odvisna zlasti od razpoložljivosti usklajenih virov za podjetja, ki delujejo v EU.

Predlog Komisije naj bi razveljavil Uredbo Sveta (EGS) št. 2186/93.

3. Pripombe k skupnemu stališču

3.1. Splošno

Na prvi obravnavi je Evropski parlament z 22 spremembami potrdil predlog Komisije. Večina teh sprememb je bila redakcijske ali tehnične narave in ni vplivala na bistvo predloga.

3.2. Sklepi glede sprememb Evropskega parlamenta po prvi obravnavi

Komisija je sprejela spremembe, ki jih je predlagal Parlament. Resolucija Evropskega parlamenta ta predlog sprejema pozitivno in velika večina 22 sprememb je po naravi tehničnih in redakcijskih pojasnil. Svet je s skupnim stališčem potrdil te spremembe.

3.3. Nove določbe, vnesene s stališčem Sveta in Komisije

Svet je 17. julija 2006 sprejel Sklep 2006/512/ES o spremembah Sklepa Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil in uvedbi postopka, imenovanega „regulativni postopek s pregledom“ (člen 5a).

Novi postopek odbora je treba upoštevati pri sprejemanju ukrepov splošnega obsega za spreminjanje nebistvenih sestavin osnovnega instrumenta, sprejetega v skladu s postopkom iz člena 251 Pogodbe, med drugim s črtanjem nekaterih navedenih sestavin ali z dopolnitvijo instrumenta tako, da se mu dodajo nove nebistvene sestavine.

Nove določbe, uvedene na Svetu, se nanašajo na izvedbena pooblastila, podeljena Komisiji, ko je treba začeti uporabljati novi postopek.

Komisiji so podeljena zlasti pooblastila za posodobitev seznama značilnosti registrov v Prilogi, njihovih opredelitev in pravil o kontinuiteti, za odločitev o zajetju najmanjših podjetij in njihovih rezidenčnih skupin, o oblikovanju skupnih standardov kakovosti, vsebine in periodičnosti poročil o kakovosti ter za sprejetje pravil za posodobitev registrov. Te ukrepe splošnega obsega, namenjene spreminjanju nebistvenih sestavin te uredbe, je treba sprejeti v skladu z regulativnim postopkom s pregledom iz člena 5a Sklepa Sveta 1999/468/ES.

Stavek „Uporablja se od 1. januarja 2007“ je bil odstranjen iz člena 18 zaradi zamude pri sprejetju Uredbe; njegov namen je bil določitev datuma začetka uporabe za prihodnost in ne retroaktivne uporabe. Uredba se uporablja 20 dni po objavi.

Komisija sprejme navedene nove določbe.

4. Sklep

Pod temi pogoji in iz zgoraj navedenih razlogov Komisija daje ugodno mnenje o skupnem soglasno sprejetem stališču Sveta.